Octavia Hill

I Octavia Hill (3 ya ing Diciembre 1838 – 13 ya ing Agosto 1912) métung yang Inglesang reformadora social (social reformer o talapanúman a pangktéawan) a makatútuk king káyapan da réng mánuknángan karéng lakanbalén o ciudad, lakwas na ing London, anyang kadwá nang dáké ning kalabingsyam a siglu. Míbait ya king familia da réng radical kaisípan ampóng reformador a makatútuk king pámamáwas king kakaluluan, at ya mismu mérágul ya king kasakítan úling méngalúgi la réng negociu ning táta na. Ing imá na ing mégí nang talaturú king balé, at mégóbrá ya manibat king edad a catorci para king káyapan da réng talapagobra.